stanford-oval/wikipedia huggingface dataset:
Mo Tae-bum

| Mitalit | Mitalit | Mitalit |  |
| --- | --- | --- | --- |
|  Mo Tae-Bum |  Mo Tae-Bum |  Mo Tae-Bum |  |
Maa:   Etelä-Korea
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 |  500 m |  |
|  Hopeaa | Vancouver 2010 | 1 000 m |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Hopeaa | Heerenveen 2011 | sprintti |  |
|  Pronssia | Calgary 2012 | sprintti |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 2012 | 500 m |  |
|  Kultaa | Sotši 2013 | 500 m |  |
|  Hopeaa | Sotši 2013 | 1 000 m |  |
Mo Tae-Bum (kor. 모태범, s. 15. helmikuuta 1989) on eteläkorealainen pikaluistelija, 500 metrin olympiavoittaja ja maailmanmestari.
Mo saavutti junioreiden MM-kilpailujen joukkuekilpailussa hopeaa Erfurtissa 2006 ja pronssia Innsbruckissa 2007. Ensimmäisen aikuisten arvokisamitalinsa, pronssia, hän sai Aasian mestaruuskilpailujen 1 000 metrillä Shenyangissa kaudella 2007–2008. Tomakomain Aasian mestaruuskisoissa 2009 hän sai kultaa 500 metrillä sekä hopeaa 1 000 ja 1 500 metrillä. Vancouverin olympialaisissa 2010 hän voitti kultaa 500 metrillä kahden luistelun yhteisajalla 69,82 ja hopeaa 1 000 metrillä ajalla 1.09,32. Lisäksi hän oli viides  1 500 metrillä. Vuonna 2011 hän saavutti hopeaa sprinttereiden MM-kilpailuissa Heerenveenissä ja vuonna 2012 pronssia sprinttereiden MM-kilpailuissa Calgaryssa.
Mo voitti 500 metrin maailmanmestaruuden Heerenveenissä 2012. Hän voitti samalla kaudella myös 500 metrin maailmancupin kokonaiskilpailun. Sotšin MM-kilpailuissa 2013 hän saavutti kultaa 500 metrillä kahden luistelun yhteisajalla 69,760 ja hopeaa 1 000 metrillä. Sotšin olympialaisissa 2014 hän oli 500 metrillä neljäs.
Ennätykset

| Matka | Aika | Paikka | Päivä |
| --- | --- | --- | --- |
| 100 m | 9,83 | Changchun | 6. joulukuuta 2008 |
| 500 m | 34,28 | Salt Lake City | 17. marraskuuta 2013 |
| 1 000 m  | 1.07,26 | Salt Lake City | 13. joulukuuta 2009 |
| 1 500 m | 1.42,85 | Salt Lake City | 11. joulukuuta 2009 |
| 3 000 m | 3.58,05 | Calgary | 19. syyskuuta 2009 |
Mystery Train

Mystery Train voi tarkoittaa seuraavia asioita:
Mystery Train, vuonna 1977 perustettu rockyhtye
Mystery Train, Jim Jarmuschin ohjaama elokuva vuodelta 1989
”Mystery Train”, Junior Parkerin ja Sam Phillipsin kirjoittama musiikkikappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mystery Train”, voi hakea sivunnimihaulla, laajalla sivunnimihaulla tai tekstihaulla.
New York, New York (täsmennyssivu)

New York, New York voi viitata seuraaviin asioihin:
New York, kaupunki New Yorkin osavaltiossa Yhdysvalloissa
Manhattan, New Yorkin kaupungin hallintoalue, josta käytetään postiosoitteissa muotoa "New York, New York"
New York, New York, Martin Scorsesen ohjaama elokuva
”New York, New York”, elokuvan tunnuskappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”New York, New York”, voi hakea sivunnimihaulla, laajalla sivunnimihaulla tai tekstihaulla.
Mika Laaksonen (jääkiekkoilija)

Mika Laaksonen (s. 18. maaliskuuta 1968 Turku, Suomi) on suomalainen jääkiekkoilija, pelipaikaltaan puolustaja.
Laaksonen edusti urallaan Rauman Lukkoa, Hokki-Saloa, Vaasan Sportia, Forssan Palloseuraa, Kalevan Palloa, Porin Ässiä ja Uudenkaupungin Jääkotkia pelaten Suomen kahdella korkeimmalla sarjatasolla. SM-liigassa hän pelasi yhteensä 475 runkosarjaottelua tehoin 37+83=120 ja 27 pudotuspeli- tai karsintaottelua tehoin 3+3=6. I-divisioonassa ja sen seuraajassa Mestiksessä Laaksonen pelasi yhteensä 173 runkosarjaottelua tehoin 17+59=76 ja kymmenen karsintaottelua tehoin 2+9=11.
Saavutukset

SM-hopea Rauman Lukossa kaudella 1987–1988
Aiheesta muualla

Mika Laaksonen Elite Prospects. Everysport Media Group AB. (englanniksi)
Mih’ail Stefanovitš

| Mih’ail Stefanovitš |
| --- | --- |

Henkilötiedot
Syntynyt: 27. marraskuuta 1989 (ikä 34) Minsk, Valko-Venäjän SNT, Neuvostoliitto
Kansalaisuus:   Valko-Venäjä
Jääkiekkoilija
Pelipaikka:  keskushyökkääjä
Maila:  oikea
Pituus:  189 cm
Paino:  97 kg
Seura
Seura:  H’K Njoman Hrodna
Sarja:  Ekstraliga
Pelinumero:  10
Pelaajaura
Pääsarjaura:  2006–
Aik. seurat:  H’K Homel (BXL) Reading Royals (ECHL) Toronto Marlies (AHL) Dinamo Minsk (KHL) Toros Neftekamsk (VHL) Lada Toljatti (VHL) Dizel Penza (VHL) Rapid City Rush (ECHL)
NHL-varaus:  98. varaus, 2008 Toronto Maple Leafs
KHL-varaus:  2. varaus, 2009 Dinamo Minsk
Mih’ail Iharavitš Stefanovitš (valkoven. Міхаіл Ігаравіч Стэфановіч; ven. Михаил Игоревич Стефанович, Mihail Igorevitš Stefanovitš; s. 27. marraskuuta 1989 Minsk, Valko-Venäjän SNT, Neuvostoliitto) on valkovenäläinen jääkiekkoilija, joka pelaa kotimaassaan Ekstraliga-joukkue H’K Njoman Hrodnassa. Hän on pelipaikaltaan keskushyökkääjä, mutta Stefanovitš osaa pelata myös laidassa. Hän laukoo oikealta.
Ura > Maajoukkueura

Stefanovitš edusti Valko-Venäjää MM-kilpailuissa vuosina 2009, 2010, 2013 ja 2017, joista viimeisimmässä turnauksessa hän jakoi joukkueen sisäisen syöttöpörssin voiton Charles Lingletin kanssa neljällä syöttöpisteellään. Stefanovitš pelasi myös Sotšin olympiakisojen 2014 karsinnoissa.
Stefanovitš pelasi myös alle 20-vuotiaiden MM-kilpailuissa vuonna 2007, jolloin hän oli tehoilla 4+1=5 Valko-Venäjän paras maalintekijä ja jakoi sisäisen pistepörssin voiton Sjarhei Kastsitsynin kanssa. Valmennus valitsi Stefanovitšin joukkueensa turnauksen yhdeksi kolmesta parhaasta pelaajasta. Hänet valittiin sekä Suomea vastaan pelatun avausottelun että saksaa vastaan pelatun putoamissarjan ottelun päätteeksi Valko-Venäjän ottelun parhaaksi pelaajaksi. Stefanovitš pelasi myös I-divisioonan MM-kilpailuissa vuosina 2008 ja 2009, joista kumpikin turnaus päättyi lohkohopeaan.
Stefanovitš pelasi myös alle 18-vuotiaiden MM-kilpailuissa vuonna 2006, jolloin hän jakoi Valko-Venäjän sisäisen pistepörssin voiton Uladzimir Mihailaun kanssa tehoilla 2+4=6. Stefanovitš valittiin sekä Slovakiaa että Norjaa vastaan pelatun putoamissarjan ottelun päätteeksi joukkueensa ottelun parhaaksi pelaajaksi. Hän pelasi myös I-divisioonan MM-kilpailuissa vuonna 2007, jolloin Stefanovitš voitti A-lohkon kultaa. Hän voitti tehoilla 9+3=12 koko turnauksen maalipörssin sekä jakoi pistepörssin voiton Kazakstanin Jakov Vorobjevin ja Nikita Ivanovin kanssa.
Muuta

Stefanovitšin isä Ihar on entinen Valko-Venäjän maajoukkuehyökkääjä.
Mo Chhu

| Mo Chhu |
| --- | --- |

Alkulähde:  Himalaja
Laskupaikka:  Brahmaputra
Maat:  Bhutan, Intia
Virtaama:  5 380 m³/s
Valuma-alue:  9 600 km²
Mo Chhu on suuri joki Bhutanissa. Se saa alkunsa läheltä Tiibetin rajaa Gasan piirikunnasta. Maan keskiosassa siihen yhtyvät Pho Chhu lähellä Punakhaa ja Tang Chhu 20 km alempana. Jokeen yhtyy myös useita pienempiä jokia ja vuoristopuroja. Joki  ylittää Bhutanin ja Intian Assamin osavaltion välisen rajan lähellä Kalikholan pikkukaupunkia. Intiassa jokea kutsutaan nimellä Sankosh, ja se laskee Brahmaputraan. Mo Chhun pääuoman valuma-alue kattaa kaikkiaan 9 600 neliökilometriä.
Bhutanin aiemman talvipääkaupungin Punakhan Suuren onnellisuuden palatsi (Punakha Dzong) Mo Chhun ja Pho Chhun yhtymäkohdassa.
Aiheesta muualla

Kuvia tai muita tiedostoja aiheesta Mo Chhu Wikimedia Commonsissa
Mo Ibrahimin palkinto hyvälle johtamiselle Afrikassa

Mo Ibrahimin palkinto hyvälle johtamiselle Afrikassa (engl. Mo Ibrahim Prize for Achievement in African Leadership) on Mo Ibrahimin säätiön antama hyvänjohtamisen palkinto joka myönnetään afrikkalaiselle valtion tai  hallituksen päämiehelle joka on tehnyt edistystä maassan seuraaville kohteille; turvallisuudelle, terveydelle, koulutukselle ja taloudellisille kehitykselle  sekä demokraattiselle vallanvaihdokselle. 
Palkinnon on perustanut sudanilais-brittiläinen liikemies Mo Ibraham. Palkinnon summa on 5 miljoonaa dollaria sekä   200 000 dollaria per vuosi niin kauan kuin elää.
Palkinnon saajat

| Vuosi | Palkinnon saajat   | maa   | jätti virkansa    | asema    |
| --- | --- | --- | --- | --- |
| 2007 | Joaquim Chissano |  Mosambik | 2005 | Mosambikin presidentti |
| 2007 | Nelson Mandela (kunniapalkinto) |  Etelä-Afrikka | 1999 | Etelä-Afrikan presidentti |
| 2008 | Festus Mogae |  Botswana | 2008 | Botswanan presidentti |
| 2011 | Pedro Pires |  Kap Verde | 2011 | Kap Verden presidentti |
| 2014 | Hifikepunye Pohamba |  Namibia | 2015 | Namibian presidentti |
| 2017/2018 | Ellen Johnson Sirleaf |  Liberia | 2018 | Liberian presidentti |
Kotilampi (Hirvensalmi)

| Kotilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°42′53″N, 26°49′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.164
Mittaustietoja
Pinnankorkeus:  95,6 m  
Pituus:  840 m  
Leveys:  220 m  
Rantaviiva:  1,945 km  
Pinta-ala:  10,219 ha  
Saaria:  ei saaria 
 fiKotilampi 
Kotilampi  on Etelä-Savossa Hirvensalmella  Malvaniemen lähellä sijaitseva lampi.
Maantietoa

Lampi on 840 metriä pitkä, 220 metriä leveä, ja sen pinta-ala on 10,2 hehtaaria. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,6 metriä mpy.
My Friends

| ”My Friends” Red Hot Chili Peppers |
| --- | --- | --- |

Singlen tiedot
 Albumilta: One Hot Minute
 Äänitetty : kesäkuu 1994 -  helmikuu 1995
 Julkaistu: 19. syyskuuta 1995
 Tuottaja(t): Rick Rubin
 Tyylilaji: Alternative rock
 Kesto: 04.02
 Levy-yhtiö: Warner Bros.
Red Hot Chili Peppersin muut singlet
| ”Warped” 1995 | ”My Friends” 1995 | ”Aeroplane” 1996 |
My Friends on Red Hot Chili Peppersin viidennen studioalbumin, One Hot Minute, neljäs kappale. Se julkaistiin singlenä 19. syyskuuta 1995 viikko edellisen singlen, Warpedin, jälkeen. Singlestä tehtiin musiikkivideo myöhemmin samana vuonna. Kappaleen B-puolet ovat "Let's Make Evil" ja "Stretch".
"MyFriends" on albumin ainoa kappale, joka julkaistiin uudestaan Red Hot Chili Peppersin kokoelma-albumilla Greatest Hits. Kappale "Aeroplane" oli tosin albumin DVD-versiossa.
Musiikkityyli ja sanat

Kappale One Hot Minute -albumin apeimpia kappaleita. Se kertoo ihmisten yksinäisyyden ja masentuneisuuden tunteista. Se on laulaja Anthony Kiediksen kirjoittama kappale, jota inspiroi muun muassa yhtyeen basistin, Flean, juuri läpikäymä vaikea avioero, joka sai Flean masentumaan. Flean masennusta pahensivat myös albumin pitkäksi venyneet nauhoitukset. Viivästykset johtuivat Kiediksen huumeriippuvuudesta.
"My Friends" on melodinen balladi. Se on yksi muutamista albumin One Hot Minute kappaleista, joka ei perustu heavy metalliin. Kappaleella yhtyeen kitaristi Dave Navarro soittaa akustista kitaraa. Se jatkaa Kiediksen laulamien ja koko Red Hot Chili Peppersin "melodisten laulujen sarjaa". Jo edellisellä albumilla, Blood Sugar Sex Magikilla, oli entistä melodisempia kappaleita, joissa Kiedis "lauloi" pikemminkin kuin räppäsi. Lauluäänensä kehittyessä Kields tuli itsevarmemmaksi, jolloin hän pystyi laulamaan aiempaa rauhallisemmin ja melodisemmin. Uransa alkuvaiheessa Kieldsin ääni oli vielä aika säröinen ja "matkan varrella". Vasta albumilla Californication Kields tunsi, että hän pystyy hallitsemaan äänensä täydellisesti.
Musiikkivideo

Videosta tehtiin kaksi versiota. Ensimmäisen, ehkä harvinaisemman version, ohjasi Anton Corbijn. Videossa on paljon surrealismiin viittaavia asioita. Kiedis ei pitänyt videota hyvänä, sillä hänen mielestään se oli liian epätodellinen. Musiikkivideon toisessa versiossa yhtye soittaa kappaleen studiossa. Toisen version ohjasi Gavin Bowden. Toinen versio on myös yhtyeen Greatest Hits -DVD:llä.
Julkaisu

Single oli albumin menestynein kappale eri listoilla, ja se saavutti muun muassa kolme kärkisijaa. Kappale oli ensimmäisenä Hot Mainstream Rock Tracks -, Alternative Songs - ja RPM (magazine)-listalla.
Julkaisu > Listasijoitukset

| Lista | Korkein sijoitus | Listaviikot |
| --- | --- | --- |
| Alternative Songs | 1 | 23 |
| Hot Mainstream Rock Tracks | 1 |  ? |
| Britannian singlelista  | 29 | 2 |
| Kanadan singlelista (RPM)  | 1 | 24 |
| Australian singlelista | 15 | 13 |
| Ruotsin singlelista  | 50 | 1 |
| Canadian Hot 100 | 11 | 22 |
| Uuden-Seelannin singlelista | 20 | 6 |
| Ranskan singlelista | 40 | 7 |
Singlen kappaleet

"My Friends"
"Coffee Shop"
"Let's Make Evil"
"Stretch"
Nancy Nasrallah

Nancy Nasrallah vuonna 2019.
Nancy Nasrallah (arab. نانسي نصرالله) (s. 4. huhtikuuta 1983) on libanonilainen laulaja, joka tuli tunnetuksi monissa Lähi-idän maissa osallistuttuaan SuperStar-ohjelman kolmannelle tuotantokaudelle 2005–2006. Hän sijoittui kilpailussa kuudenneksi.
Esiintymiset

Top 21: تعا ننسى (Ta'a Ninsa)
Top 12: عاشقة و غلبانة (Asha'a W Ghalbana)
Top 11: اشتقنا كتير (Eshta'ana Kteer)
Top 10: سيرة الحب (Sert El Hob)
Top 10: ايه ايه (Eih Eih)
Top 8: بتتلج الدنيي (Btitloj El Deni)
Top 7: بحلم بلقاك (Bahalam Bilalik)
Top 6: يا طيب القلب (Ya Taib El Alb)
New York, New York (kappale)

| ”New York, New York” Frank Sinatra |
| --- | --- | --- |

Singlen tiedot
 Albumilta: Trilogy: Past Present Future
 Äänitetty : 1978
 Julkaistu: 1979
 Formaatti: 7” vinyyli
 Tekijä(t): Fred Ebb, John Kander
 Tuottaja(t): Sonny Burke
 Tyylilaji: jazz
 Kesto: 03.26
 Levy-yhtiö: Reprise
Muut kannet
 Britannian painoksen kansikuva
Frank Sinatran muut singlet
| ”Night and Day” 1977 | ”New York, New York” 1980 | ”You and Me (We Wanted It All)” 1980 |
New York, New York on John Kanderin säveltämä ja Fred Ebbin sanoittama musiikkikappale vuoden 1977 elokuvasta New York, New York. Kappaleen lauloi elokuvassa Liza Minnelli ja suursuosioon sen nosti Frank Sinatra vuoden 1980 levytyksellään.
Kappale syntyi muiden New York, New York -elokuvaan tehtyjen laulujen jälkeen. Kander ja Ebb esittivät säveltämänsä kappaleet ohjaaja Martin Scorseselle ja elokuvan näyttelijöille, Liza Minnellille ja Robert De Nirolle. De Niron mielestä elokuva tarvitsi vahvemman nimikappaleen ja hän pyysi Kanderia ja Ebbiä yrittämään uudelleen, mikä suututti ja loukkasi kokenutta lauluntekijäkaksikkoa. He kuitenkin suostuivat tekemään uuden ehdotuksen nimikappaleeksi. Lopullisesta ”New York, New York” -kappaleesta tuli elokuvan menestynein laulu.
Pormestari Edward I. Koch nimesi kappaleen New Yorkin viralliseksi tunnuslauluksi vuonna 1985.
Mäntän musiikkijuhlat

Mäntän musiikkijuhlat on vuonna 1999 aloittanut kansainvälinen pianofestivaali. Festivaalilla esiintyy vuosittain kansainvälisesti tunnettuja pianisteja. Esiintyjinä ovat olleet muun muassa Marc-André Hamelin, Sergey Babayan, Angela Hewitt, Elisabeth Leonskaja, Denis Kozhukin, Richard Goode, Boris Berman, Olli Mustonen, Antti Siirala ja Laura Mikkola.  Mäntän musiikkijuhlat edistää myös nuorten pianistilupausten asiaa. Festivaalin pääkonserttipaikkoja ovat Serlachius-museo Göstan Kivijärvi-sali ja Mäntän Klubi . Taiteellisena johtajana vuodesta 1999 on toiminut pianotaiteilija Niklas Pokki.
New York-New York Hotel & Casino

| New York-New York Hotel & Casino |
| --- | --- |

Huoneita:  2 024
Teema:  New York
Pelitilaa:  7 800 m²
Merkittävät ravintolat:  Gallagher's Steak House, ESPN Zone
Omistaja:  MGM Resorts International
Avajaispäivämäärä:  3. tammikuuta 1997
Kotisivu:  New York-New York
New York-New York Hotel & Casino on hotelli ja kasino Las Vegas Stripin varrella Las Vegasissa Nevadassa. Kasino on yksi MGM Resorts International -yhtiön suurimmista.
New York-New Yorkin teema on New Yorkin kaupunki, mikä näkyy hotellikasinossa ja sen ulkopuolella monella tapaa. Kasinon arkkitehtuuri luo alueelle New Yorkin kaupungin taivaanrannan. Hotellin monet tornit muistuttavat New Yorkin pilvenpiirtäjiä, esimerkiksi Empire State Building ja Chrysler Building -rakennuksia. Hotellin edustalla oleva uima-allas kuvastaa New Yorkin satamaa. Sataman altaassa sijaitsee 46 metriä korkea Vapaudenpatsas-jäljitelmä, jonka korkeus siis on puolet alkuperäisestä. Kasinon edustalla sijaitsevat myös vuoristorata sekä Brooklyn Bridgen Soldiers' and Sailors' Monumentin, Whitney Museum of American Artin ja Grand Central Terminalin jäljennökset.
Myh’ailo Pavlyk

| Myh’ailo Pavlyk> Михайло Іванович Павлик |
| --- | --- |
 Myh’ailo Pavlyk
Henkilötiedot
Syntynyt: 17. syyskuuta 1853 Monastyrske, Kolomyjan piiri, Galitsia
Kuollut: 26. tammikuuta 1915 (61 vuotta) Lviv
Ammatti:  kirjailija, toimittaja, poliitikko
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Myh’ailo Pavlyk, salanimiä: M. Halytsky, M. Ivaniv, Hmara, M. Kolomyitšuk, Maksym, Myh’ailo, M. Pokutskyi, M. Tkatšenko, (17. syyskuuta 1853 Monastyrske, Kolomyjan piiri, Galitsia – 26. tammikuuta 1915 Lviv) oli galitsialainen poliitikko ja toimittaja. Hän oli vuodesta 1900  Ševtšenkon tieteellisen seuran täysjäsen.
Elämäkerta

Pavlyk ystävystyi opiskeluaikana Lvivin yliopistossa Ivan Frankon kanssa, ja molemmista tuli ukrainalaismielisiä sosialisteja, mihin vaikuttivat Myhailo Drahomanovin kirjeet lviviläisessä opiskelijalehdessä Druhissa ja puolankielisessä sanomalehdessä Pracassa. Pavlyk oli kirjoitustensa kautta Drahomanovin ajatusten keskeinen puolestapuhuja, ja siitä syystä häntä vainottiin ja syrjittiin, hän sai lähes 30 tuomiota ja oli useita kertoja vankilassa. Hän oli keskeisenä vaikuttamassa 1876 opiskelijajärjestö Akateemisen piirin muuttumisessa venäläismielisestä ukrainalaismieliseksi, ja hän oli mukana myös epävirallisen etnografisen seuran perustamisessa Lviviin. Hän salakuljetti kiellettyä ukrainalaista kirjallisuutta Venäjälle. Hän oli 1878 Frankon kanssa sosialistisen lehden Hromadskyi druhin päätoimittaja ja toimitti myös antologioita Dzvin ja Molot. Ne kaikki herättivät suuttumusta konservatiivisessa galitsialaisessa yleisössä, ja poliisi takavarikoi ne. Hän julkaisi niissä myös omaa tuotantoaan.
Pavlyk pakeni 1879 Geneveen välttääkseen vankeustuomion, joka hänelle langetettiin kirjasta Rebenštšukova Tetiana. Hän teki yhteistyötä Drahomanovin ja Serhi Podolynskyin kanssa siellä ilmestyvässä lehdessä Hromada mutta palasi 1882 Lviviin suorittamaan tuomiota. Hän asui vuodet 1887–1888 Krakovassa luetteloimassa puolalaisen kirjailijan Józef Kraszewskin kirjastoa. Hän oli 1889 lviviläisen lehden Batkivštšynan päätoimittaja mutta joutui eroamaan poliittisten erimielisyyksien vuoksi. Hän perusti 1890 Frankon kanssa Ukrainan radikaalipuolueen (URP) ja oli sen äänenkannattajien päätoimittaja. Pavlyk työskenteli sitten Ševtšenkon tieteellisen seuran ensimmäisenä kirjastonhoitajana (1897–1904), oli URP:n johtaja (1898–1914) ja sen lehden Hromadskyi holosin päätoimittaja 1898–1903. Hänet valittiin 1914 Lvivissä Ukrainan korkeimman neuvoston varapuheenjohtajaksi, ja hän toimi lyhyen aikaa Dilon päätoimittajana.
Pavlykin päätyö oli aikakauslehtien ja kirjojen toimittaminen sekä poliittinen journalismi. Artikkeleitaan ja kritiikkiään hän julkaisi etupäässä Narodissa ja Hromadskyi holosissa. Hän kannatti humaania anarkososialismia, kirkon ja valtion erottamista ja kansallisuuksien ja sukupuolten vapautta ja tasa-arvoa. Hän tuomitsi Puolan määräysvallan Länsi-Ukrainassa, kapitalistisen riiston ja venäläismielisen ja galitsialaisen papiston taantumuksellisuuden ja arvosteli puhdasoppisia marxilaisia, varsinkin heidän näkemyksiään kansallisuuskysymyksessä, sekä galitsialaisia populisteja. Hän käänsi kirjallisuutta ukrainaksi ja toimitti ja julkaisi muun muassa Myh’ailo Drahomanovin tuotantoa. Hänestä on kirjoitettu useita elämäkertoja, ja hänen tuotannostaan on julkaistu bibliografia Lvivissä 1986.
Aiheesta muualla

Kuvia tai muita tiedostoja aiheesta Myh’ailo Pavlyk Wikimedia Commonsissa
Ševtšenkon tieteellinen seura 31. lokakuuta 1898. Myh’ailo Pavlyk alarivissä vasemmalla.
NGS

NGS voi tarkoittaa seuraavia:
NGS, National Geographic Society, Yhdysvaltain kansallinen maantieteen yhdistys
NGS, Northern Game Summit, Kajaanissa vuosittain järjestettävä pelialan
ammattilaisten konferenssi
NGS, uuden sukupolven sekvensointitekniikka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NGS”, voi hakea sivunnimihaulla, laajalla sivunnimihaulla tai tekstihaulla.
Neustrelitz

| Neustrelitz |
| --- | --- |
 vaakuna
 Neustrelitz
 Koordinaatit: 53°22′N, 13°4′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Mecklenburgische Seenplatte
Pinta-ala:  
 – Kokonaispinta-ala:  138,15 km²
Korkeus:  73 m
Väkiluku:  20 322 (2 012)
 – Väestötiheys:  147 as./km²
 
 Kaupungin verkkosivut  
Infobox OKVirheellinen NIMI-arvo: 
Neustrelitz on kaupunki Mecklenburg-Etu-Pommerin osavaltiossa Koillis-Saksassa. Se on entinen Mecklenburg-Strelitzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 20 322 vuonna 2012.
Aiheesta muualla

Kuvia tai muita tiedostoja aiheesta Neustrelitz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Neustrelitz
Kauppatori ja kaupunginkirkko
Käännös suomeksi
Mystery Train (yhtye)

Mystery Train on vuonna 1977 perustettu nelihenkinen rock-yhtye. Yhtyeen nimi oli aluksi Go Daddies. Yhtyeen linja oli vanhaa originaalia rockabillyä/rock’n’rollia muun muassa SUN, MGM, Decca -levy-yhtiöiden arkistoista.
Jere Laukkasen (laulu/kitara) liittyessä mukaan yhtye alkoi kirjoittaa runsaasti omaa materiaalia ja loppukesällä 1980 yhtye äänitti demoksi tarkoitetut neljä kappaletta, joista kaksi oli omaa tuotantoa. Rebel-levy-yhtiön Kari Heimonen kiinnitti yhtyeen talliinsa. Demonauhasta tehtiin neljän kappaleen EP, ja se julkaistiin lokakuussa 1980, yhtyeen nimenä Mystery Train.
Loppuvuonna 1980 perustajajäsen Ari Hanninen (basso) yhdessä Jeren kanssa soittivat toisen Rebel-artisti, Buck Jonesin, LP:llä Bad ja Mystery Train toimi tuolloin Suomessa ensi kertaa vierailleen Ray Campin taustabändinä.
Vuosina 1981–1982 Mystery Train keikkaili runsaasti, julkaisi singlen omissa nimissään, soitti Rebel-artisti Kitty Leen singlen taustalla, äänitti uutta materiaalia Fin-A-Billy-kokoelma-LP:lle sekä tulevalle ”Teach You To Rock” -LP:lleen ja toimi brittiläisen pianisti Dave Taylorin taustalla keikoilla.
Vuonna 1983 Jere Laukkanen jätti yhtyeen turhautuneena siihen, että valmiiksi tehty LP jäi Rebel-levy-yhtiön konkurssin myötä julkaisematta. Mystery Train rekrytoi uudeksi solistikseen Petri Mäntysalon. Uusi soolokitaristi liittyi samoihin aikoihin yhtyeeseen ja uudella kokoonpanolla jatkettiin uuden materiaalin äänityksiä basisti Ari Hannisen Zilli Studiossa. Gene Summersin vieraillessa Suomessa marraskuussa 1983 taustabändinä toimi jälleen Mystery Train.
Keväällä 1984 julkaistiin pari vuotta aiemmin valmistunut LP sekä kolme yhtyeen nykyisellä kokoonpanolla Finnish Rock’n’Roll Vol.1 -kokoelma-LP:lle äänittämää kappaletta. Vuonna 1985 Mystery Train äänitti ja julkaisi vielä yhden EP:n. Rock’n’roll-boomi oli laantunut ja keikkojen saanti vaikeutui huomattavasti. Yhtye vetäytyi tauolle EP:n julkaisukeikan jäädessä pitkään aikaan sen viimeiseksi yhteiseksi esiintymiseksi.
Vuonna 2006 yhtye palasi keikoille. Seuraavan vuoden keikoille saatiin alkuperäinen rumpali mukaan.
Diskografia

Teach you to rock (1983)
Enjoy This Boogie (2010)